CELEX: 32017D1968
Language: hr
Date: 2017-10-26 00:00:00
Title: Odluka Političkog i sigurnosnog odbora (ZVSP) 2017/1968 od 26. listopada 2017. o imenovanju zapovjednika operacije EU-a za vojnu operaciju Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (Atalanta) (ATALANTA/3/2017)

28.10.2017   
            
            
               HR
            
            
               Službeni list Europske unije
            
            
               L 279/55
            
         ODLUKA POLITIČKOG I SIGURNOSNOG ODBORA (ZVSP) 2017/1968
   od 26. listopada 2017.
   o imenovanju zapovjednika operacije EU-a za vojnu operaciju Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (Atalanta) (ATALANTA/3/2017)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38.,
   uzimajući u obzir Zajedničku akciju Vijeća 2008/851/ZVSP od 10. studenoga 2008. o vojnoj operaciji Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (1) (Atalanta), a posebno njezin članak 6.,
   budući da:
   
               (1)
            
            
               Vijeće je na temelju članka 6. stavka 1. Zajedničke akcije 2008/851/ZVSP ovlastilo Politički i sigurnosni odbor („PSO”) za donošenje odluka o imenovanju zapovjednika operacije EU-a za vojnu operaciju Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije („zapovjednik operacije EU-a”).
            
         
               (2)
            
            
               PSO je 18. svibnja 2016. donio Odluku (ZVSP) 2016/808 (2) o imenovanju brigadnoga generala Roberta A. MAGOWANA zapovjednikom operacije EU-a.
            
         
               (3)
            
            
               Ujedinjena Kraljevina predložila je da general bojnik Charlie STICKLAND, OBE naslijedi brigadnog generala Roberta A. MAGOWANA na mjestu zapovjednika operacije EU-a.
            
         
               (4)
            
            
               Vojni odbor EU-a podupire taj prijedlog.
            
         
               (5)
            
            
               U skladu s člankom 5. Protokola br. 22 o stajalištu Danske, priloženoga Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,
            
         DONIO JE OVU ODLUKU:
   Članak 1.
   General bojnik Charlie STICKLAND, OBE imenuje se zapovjednikom operacije EU-a za vojnu operaciju Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije od 7. studenoga 2017.
   Članak 2.
   Odluka (ZVSP) 2016/808 stavlja se izvan snage.
   Članak 3.
   Ova Odluka stupa na snagu na dan donošenja.
   Primjenjuje se od 7. studenoga 2017.
   
      Sastavljeno u Bruxellesu 26. listopada 2017.
      
         
            Za Politički i sigurnosni odbor
         
         
            Predsjednik
         
         W. STEVENS
      
   
   
      (1)  SL L 301, 12.11.2008., str. 33.
   
   
      (2)  Odluka političkog i sigurnosnog odbora (ZVSP) 2016/808 od 18. svibnja 2016. o imenovanju zapovjednika operacije EU-a za vojnu operaciju Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (Atalanta) (ATALANTA/2/2016) (SL L 132, 21.5.2016., str. 103.).